|  |  |  |  |
| --- | --- | --- | --- |
| **Разяснение № 2 на въпроси от 14 до 17** | | | |
| **№** | **Дата на получаване на въпрос** | **Въпрос** | **Отговор от МТИТС** |
| **14** | **11.01.2021 г.** | Във връзка с отчитането на разходооправдателните документи в ИСУН - тъй като на етап отчитане ща бъдат представени голям брой фактури, възможно ли е в ИСУН 2020 да бъдат отчетени на един ред във финансовия отчет т. 4 Опис документи? В противен случай ще бъдат генерирани не по-малко от 200 реда фактури и то само за този разход. | В секция „Въвеждане на финален финансов отчет към пакет отчетни документи“ в Инструкция за бенефициентите относно отчитане на договорите за безвъзмездна финансова помощ, сключени по процедура BG16RFOP002-2.091 е описано следното: *„Всеки един разходооправдателен документ (РОД) следва да бъде добавен към финансовия отчет и описан.“* ***т.е. не се приема отчитане на РОД чрез групирането им по различен признак.*** |
| **15** | **11.01.2021 г.** | По отношение на счетоводното отчитане - за разходите, които са направени в периода от 01.02.2020 до отваряне на процедурата може ли разходите за бъдат преосчетоводени по специално открита сметка по проекта 619 - Разходи по проект BG16RFOP002-2.091? | В т. 5 „Финансово изпълнение на договора за безвъзмездна финансова помощ“ от Ръководството за изпълнение на договори, сключени по процедура BG16RFOP002-2.091 е посочено следното: „Разходите, извършени в периода от **01.02.2020 г.** до датата на влизане в сила на ДБФП, следва да бъдат прехвърлени/осчетоводени в сметките, обособени по проекта“. |
| **16** | **10.01.2021 г.** | По отношение на разходите за наем:  - възможно ли е разходите за наем за периода от 01.02.2020 г. до 21.10.2020 г. да надвишават 30 000 лв. без ДДС и за този разход да бъдат предоставени 2 съпоставими оферти?;  - възможно ли е разходите за наем за периода от 21.10.2020 до края на изпълнението на проекта да надвишават 30 000 лв. без ДДС и за този разход да бъдат предоставени 2 съпоставими оферти? | За разходи за наем не се прилага изискванията за провеждане на процедура с публична покана съответно не се прилага изискването за доказване на пазарна цена. Същото е посочено на стр.18 от УСЛОВИЯ ЗА КАНДИДАТСТВАНЕ И УСЛОВИЯ ЗА ИЗПЪЛНЕНИЕ;  Редът за избор на изпълнител съгласно разпоредбите на ЗУСЕСИФ и Постановление № 160 на Министерския съвет от 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (обн., ДВ, бр. 52 от 2016 г.), е приложим за крайните ползватели на помощта за разходите, извършени в периода след обявяване на схемата. Изискването не се прилага за разходите за наем и възнаграждения – стр.18 от УСЛОВИЯ ЗА КАНДИДАТСТВАНЕ И УСЛОВИЯ ЗА ИЗПЪЛНЕНИЕ. |
| **17** | **10.01.2021 г.** | Разходите направени за периода от 01.02.2020 г. до 21.10.2020 г.(например разходите за горива) могат ли да надвишават 30 000 лв. без ДДС и за този разход да бъдат предоставени 2 съпоставими оферти? | За разходите, направени в периода от 01.02.2020 г. до обявяването на процедурата редът за избор на изпълнител съгласно разпоредбите на ЗУСЕСИФ и ПМС № 160/2016 г. НЕ СЕ ПРИЛАГА. Допълнително, за да са допустими направените разходи, цената за тях следва да е пазарна, за доказване което при отчитане крайните ползватели на помощта следва да представят не по-малко от 2 (две) съпоставими оферти, пазарно проучване или друго доказателство (че цената е пазарна) за съответната отчетената услуга/ доставка на суровини, материали или консумативи. |